google/wiki40b huggingface dataset:
שועל בנגלי

תזונה

השועל הבנגלי הוא אוכל כל, בדומה לרוב השועלים, וניזון בעיקר ממכרסמים, כמו גם עופות, זוחלים קטנים, סרטנים, חרקים ואף פירות. את הגורים הוא יאכיל בעכברים.

תפוצה

השועל הבנגלי מצוי לאורך תת-היבשת ההודית במגוון אזורי מחיה, לבד מהיערות הצחיחים של דרום הודו. הם מעדיפים כרי עשב הרריים או ערבות פתוחות וגם יערות.
השועל נפוץ במדינות הבאות: הודו, בנגלדש, נפאל ופקיסטן.
משפט נקודת השבת של בנך

ניסוח המשפט

אם  הוא מרחב מטרי שלם והפונקציה  היא העתקה מכווצת (כלומר, קיים מספר  כך שהיא מקיימת  לכל ), אז קיימת נקודת שבת אחת ויחידה  (זוהי נקודה המקיימת ).
למשל במקרה ש- הוא הישר הממשי נקבל שאם קיים קבוע  כך שלכל  ו- ממשיים מתקיים , אז למשוואה  יש פתרון אחד ויחיד.
יתר על כן, נקודה זו יכולה להימצא באופן הבא: אם  היא נקודה כלשהי במרחב ונגדיר סדרה על ידי הפעלות חוזרות ונשנות של  בצורה הבאה:  עבור , אז סדרה זו מתכנסת אל . המרחק בין נקודות עוקבות בסדרה קטן בקצב גאומטרי ולכן זו היא סדרת קושי וגבולה הוא הנקודה המבוקשת. ניתן להעריך את קצב ההתכנסות באמצעות אי השוויון הבא:

שימושים

המשפט משמש להוכחת משפט הקיום והיחידות למשוואות דיפרנציאליות ולהוכחת משפט הפונקציה ההפוכה.
המשפט גם שימושי מאוד באנליזה נומרית, להוכחה קונסטרוקטיבית של קיום נק' שבת של פונקציות איטרטיביות, וכך משיגים קירובים נומריים לשורשים של משוואות.
הארכידוכס פרידריך, דוכס טשן

שנים ראשונות

פרידריך נולד ב-4 ביוני 1856 בז'ידלוכוביצה שבמורביה לקרל פרדיננד, ארכידוכס אוסטריה ולאליזבת פרנציסקה, ארכידוכסית אוסטריה. בין אחיו היו מריה תרזה, מלכת בוואריה (אחותו רק מהאם), אויגן, ארכידוכס אוסטריה, קרל שטפן, ארכידוכס אוסטריה, ומריה כריסטינה, מלכת ספרד.
בשנת 1895 נפטר דודו הארכידוכס אלברכט, דוכס טשן, ופרידריך ואחיו ירשו את כל נחלותיו, ואת אוסף האומנות הגדול שהיה לו.

מלחמת העולם הראשונה

לאחר רצח הארכידוכס פרנץ פרדיננד, מונה פרידריך ב-11 ביולי 1914 למפקד העליון של הצבא האוסטרו-הונגרי, אולם תפקידו היה טקסי בעיקר, והמפקד בפועל היה ראש המטה הכללי קונרד פון הצנדורף. עם פרוץ המלחמה פרידריך לא התערב בעבודתו של פון הצנדורף, ובעיקר פעל בדיפלומטיות לנסות ליישב את חילוקי הדעות עם הגרמנים. בדצמבר 1914 קודם פרידריך לדרגת גנרלפלדמרשל. לאחר מותו של פרנץ יוזף הראשון, קיסר אוסטריה ב-30 בדצמבר 1916, ועלייתו לשלטון של קרל הראשון, קיסר אוסטריה, נטל על עצמו קרל בפברואר 1917 את הפיקוד העליון על הצבא, ופרידריך פרש עקב כך לביתו.

אחרית ימיו ומותו

לאחר המלחמה הוחרמו כל נכסיו של פרידריך על ידי ממשלות אוסטריה וצ'כוסלובקיה, כולל ארמונו בווינה ואוסף האמנות שלו, אך נכסיו בהונגריה לא הוחרמו. ב-1929 זכה פרידריך במשפט כנגד ממשלת צ'כוסלובקיה וקיבל ממנה פיצויים על נכסיו שהוחרמו.
ב-30 בדצמבר 1936 נפטר הארכידוכס פרידריך בעיר מגיארובאר בהונגריה. הלווייתו הייתה האירוע המלכותי הגדול ביותר בהונגריה, מאז טקס הכתרתו של קרל הראשון, קיסר אוסטריה. בהלוויה השתתפו אחיינו - המלך הגולה של ספרד אלפונסו ה-13, ארכידוכסים רבים, כל הגנרלפלדמרשלים האוסטרו-הונגרים שעדיין היו בחיים, נציגים אישיים של היטלר, חברי בית סבויה, נציגי ממשלות גרמניה, איטליה, ואוסטריה, עוצר הונגריה מיקלוש הורטי ואשתו, חברי הממשלה ההונגרית, וגדודים שלמים של צבא הונגריה שבאו לחלוק כבוד למפקדם העליון לשעבר.
ריצ'י הוטין

קריירה

הוטין הוציא לאור את יצירותיו תחת הכינויים Plastikman, F.U.S.E, Concept 1, Circuit Breaker, The Hard Brothers, Hard Trax, Jack Master, ו-UP!. הוטין עבד גם עם פיט נמלוק ביחד על סדרת האלבומים From Within המשלבים מינימל טכנו ואמביינט, ועם סוון וואט' על האלבום "Sounds of the Third Season".
אף על פי שנולד בבנבורי, אוקספורדשייר, אנגליה, את רוב חייו העביר הוטין בקנדה, בפרבר של וינדזור, אונטריו. בשנים 2002 ו-2003 חי לסירוגין בניו יורק ואחר כך בברלין, גרמניה. הוטין שיתף פעולה עם הכוריאוגרף אנזו קוסימי על מנת ליצור את מופע הפתיחה של אולימפיאדת החורף ב-2006. כיום הוטין נחשב אחד מחלוצי הטכנו והמוזיקה האלקטרונית.
יורם יעקבסון

יורם יעקבסון (27 בנובמבר 1944 – 16 באפריל 2017) היה מבכירי חוקרי הקבלה והחסידות ומחבר ספרים פופולריים בתחומים אלו.

ביוגרפיה

נולד בחיפה למרגלית (מרגרטה) ומשה (פרידריך) יעקבסון שעלו לארץ ישראל מגרמניה חודשים ספורים אחרי ליל הבדולח. למד בתיכון ליאו בק בחיפה. משנת 1963 למד ספרות עברית אצל גרשום שלום ושפה וספרות ערבית אצל מאיר יעקב קיסטר באוניברסיטה העברית. בשנת 1967 סיים בהצטיינות תואר בוגר.
את לימודיו לתואר שני עשה במסגרת מסלול התמחות בקבלה וחסידות בחוג לספרות עברית. פרופ' קיסטר, אשר ראה בו בן טיפוחיו במגמת מזרחנות, ביכה את לכתו] בשל נהייתו אחר המיסטיקה היהודית.
בהמשך עבר יעקבסון למסלול הישיר לדוקטורט והיה לתלמידו של ישעיהו תשבי, שהנחה אותו בכתיבת עבודת הדוקטורט שלו, "תורת הגאולה של ר' מרדכי דאטו", אותה סיים ב-1983 בהצטיינות יתירה, אגב הוראת קבלה, חסידות וספרות מוסר יהודית במוסדות אקדמיים שונים, בהם האוניברסיטה העברית, אוניברסיטת בן-גוריון וקורס באוניברסיטה המשודרת.
בשנת 1984 התפרסם ספרו הראשון, "מקבלת האר"י עד החסידות", בהוצאת האוניברסיטה המשודרת ובשנת 1985 יצא ספר ההמשך, באותה הוצאה, "תורתה של החסידות".
במהלך שנות ה-80 של המאה ה-20 עבר יעקבסון ללמד באוניברסיטת תל אביב, בשנת 1988 קיבל בה דרגת מרצה בכיר ובין השנים 1997–2006 שימש חבר בוועדת הדוקטורנטים של בית הספר למדעי היהדות וראש המדור לקבלה וחסידות. בשנת 2014 פרש מהאוניברסיטה.
שהה בשבתונים כפרופסור אורח באוניברסיטת הרווארד בקיימברידג', ביוניברסיטי קולג' בלונדון, באוניברסיטת פוטסדאם, בגרמניה, באוניברסיטה היגלונית בקרקוב ובאוניברסיטת בולוניה באיטליה.
יורם יעקבסון נישא פעמיים והיה אב לארבעה. הוא הלך לעולמו בביתו שבמודיעין בגיל 72. הובא לקבורה בבית העלמין בעיר.
ג'ון דולן

ביוגרפיה

דולן למד לתואר ראשון בכימיה באוניברסיטת צפון קולורדו במסגרת תוכנית הכשרת קציני המילואים של חיל האוויר של ארצות הברית. 
באוקטובר 1986 התגייס לחיל האוויר ועבר קורס טיס בבסיס רייס שבטקסס. שירת כטייס ומדריך טיסה על מטוסי F-16 פייטינג פלקון בבסיס מיסוואה שביפן. בינואר 1992, במהלך שירותו ביפן, התנגש מטוסו עם מטוס תדלוק, הוא נאלץ לנטוש וחולץ לאחר חמש שעות ממימי האוקיינוס השקט על ידי חיל הים היפני. בתפקידו הבא שימש קצין נשק ומוביל מבנה בטייסת F-16 בגרמניה. לאחר מכן שימש מדריך ועוזר קצין מבצעים בבסיס נליס שבנבדה, וקצין בטיחות בכנף הקרב השמינית בבסיס קונסאן שבקוריאה הדרומית. לאחר לימודים במכללה לפיקוד ומטה של חיל האוויר שימש ראש מדור אוויוניקה וחקר ביצועים של מטוסי F-22 ראפטור במפקדת פיקוד הקרב של חיל האוויר. בשנים 2002–2005 שימש עוזר מפקד בית הספר למערכות נשק של חיל האוויר ומפקד טייסת F-16 המשויכת לבית הספר. 
בשנים 2006–2008 מילא תפקידי מטה במחלקת ההגנה. ביולי 2008 מונה לסגן מפקד כוח המשלוח האווירי 332 שהוצב בעיראק. ביולי 2009 מונה לקצין קישור לסנאט במשרד מזכיר חיל האוויר. במאי 2010 מונה למפקד כנף הקרב השמינית בבסיס קונסאן בקוריאה הדרומית. במאי 2011 מונה לסגנו של ראש הלשכה המשפטית במשרד מזכיר חיל האוויר.
בנובמבר 2012 קודם לדרגת בריגדיר גנרל ומונה למפקד כוח המשלוח האווירי 451 ולמפקד שדה התעופה של נאט"ו בקנדהאר שבאפגניסטן. בינואר 2013 מונה לעוזר סגן מפקד כוחות האוויר של פיקוד מרכז. במאי 2014 מונה לראש מטה פיקוד האוקיינוס השקט של ארצות הברית. 
ביוני 2015 קודם לדרגת לוטננט גנרל ומונה למפקד חיל האוויר החמישי של ארצות הברית ולמפקד כוחות ארצות הברית ביפן. באוגוסט 2016 מונה לקצין אג"ם של המטות המשולבים ושירת בתפקיד עד אוגוסט 2018.
במהלך שירותו צבר דולן למעלה מ-4,000 שעות טיסה, והשתתף בלמעלה מ-200 טיסות מבצעיות.
דולן בעל תואר שני במדעי אווירונאוטיקה וטכנולוגיה מאוניברסיטת אמברי-רידל בפלורידה, בוגר המכללה לפיקוד ומטה של חיל האוויר ובוגר המכללה הלאומית למלחמה.
קלאודיה קולב

ביוגרפיה

קולב נולדה בהייוורד, קליפורניה, ילדה שלישית מתוך עשרה ילדים. היא התאמנה בהדרכתו של ג'ורג' היינס במועדון השחייה של סנטה קלרה, שבו שחו מספר אלופים אולימפיים כמו דון שולנדר, דונה דה וארונה, דיק רות', מרק ספיץ, דבי מאייר וקארן מו.

שיאנית עולם

בתחרות שנערכה ביולי 1964 קבעה קולב את שיאה העולמי הראשון, במשחה ל-100 מטר חזה בהיותה רק בת 14 וחצי בתוצאה של 1:17.9 דקות. 
באולימפיאדת טוקיו (1964) זכתה קולב במדליית כסף במשחה ל-200 מטר חזה. היא קבעה תוצאה של 2:47.6 דקות, אחרי המנצחת מברית המועצות גלינה פרוזומנשיקובה שקבעה שיא אולימפי חדש בתוצאה של 2:46.4 דקות. שלישית סיימה שחיינית נוספת מברית המועצות סווטלנה באבאנינה (2:48.6 דקות).
למרות שקולב קבעה שיא עולם ב-100 מטר חזה וזכתה במדליית כסף אולימפית במרחק הכפול, היא בחרה להתרכז בסגנון מעורב אישי.
במשחקים הפאן-אמריקאיים שנערכו בוויניפג, קנדה בשנת 1967 זכתה קולב ב-4 מדליות, 3 זהב ו-1 כסף. היא זכתה במדליות זהב במשחים ל-200 מטר פרפר, 200 מטר מעורב אישי בשיא עולם של 2:26.1 דקות ו-400 מטר מעורב אישי בשיא עולם נוסף של 5:09.7 דקות. נוסף לכך, היא זכתה במדליית כסף במשחה ל-200 מטר חזה.
לאולימפיאדת מקסיקו סיטי (1968) הגיעה קולב כשיאנית עולם במשחה ל-200 מטר מעורב אישי בתוצאה של 2:23.5 דקות ובמשחה ל-400 מטר מעורב אישי בתוצאה של 5:04.7 דקות והייתה המועמדת הברורה לזכייה כפולה וכך היה. במשחקים עצמם היא זכתה בשתי מדליות זהב עם שני שיאים אולימפיים חדשים, במשחה ל-200 מטר מעורב אישי בתוצאה של 2:24.7 דקות לפני בנות ארצה סוזן פדרסן (2:28.8 דקות) וג'אן האן (2:31.4 דקות) ובמשחה ל-400 מטר מעורב אישי בתוצאה של 5:08.5 דקות, בפער הגדול ביותר מאז 1928 מהשחיינית השנייה (13.7 שניות) בת ארצה לין וידאלי (5:22.2 דקות) והמזרח גרמניה זבינה שטיינבאך (5:25.3 דקות).
לאחר המשחקים האולימפיים פרשה קולב משחייה תחרותית והחלה לאמן במספר מועדונים: סאות' בנד, אינדיאנה, סנטה קלרה, קליפורניה (שבו התאמנה), אוניברסיטת סטנפורד ואוניברסיטת פסיפיק, אורגון. שחייני קבוצתה מסטנפורד זכו במקום הראשון בשנת 1980 בתחרות הקבוצתית של ה-NCAA.
מחשוב

תחום המחשוב (Computing) עוסק בשימוש בטכנולוגיית מחשבים לביצוע משימה מסוימת, כגון חישוב השטח של אזור מסוים, או יצירת מערכת אשר אליה מוזנים נתונים מסוימים והיא מספקת פלט מסוים.
תחום המחשוב עשוי לכלול את התכנון והפיתוח של מערכות התוכנה (ובפרט אלגוריתמים) ומערכות חומרה עבור מגוון רחב של מטרות. מחשוב הוא מרכיב אינטגרלי וחשוב במיוחד בטכנולוגיה התעשייתית המודרנית. תחומי המחשוב העיקריים כוללים הנדסת מחשבים, הנדסת תוכנה, מדעי המחשב, מערכות מידע וטכנולוגיית מידע.
קרב בול ראן הראשון

ההכנות לקרב

גנרל אירווין מקדואל - שמונה על ידי הנשיא אברהם לינקולן למפקד בכיר בצבא האיחוד - ניסה לדחות את מועד הקרב משום שחייליו לא היו מנוסים, אך הממשל בוושינגטון האיץ את המתקפה, במטרה לזכות בניצחון מהיר.
תוכנית הקרב של מקדואל כללה שתי התקפות דמי, שביצעו דיוויזיה בפיקודו של גנרל דניאל טיילר וחטיבה בפיקודו של קולונל תומאס דייוויס. המתקפה העיקרית בוצעה על ידי הכוחות בפיקודם של גנרל דייוויד האנטר וגנרל סמואל היינצלמן, באגף השמאלי של כוחות הקונפדרציה. למרות שתוכנית הקרב הייתה מתוחכמת ומבטיחה, כוחותיו של מקדואל לא היו מנוסים מספיק כדי לבצע אותה בהצלחה.

מהלך הקרב

כוחות הדרום, בפיקודו של גנרל פ.ג.ט. בורגארד, לא היו מאורגנים וחלקם הגיעו למקום הקרב רק במהלכו. חטיבה קטנה אחת, בפיקודו של קולונל ניית'ן אוונס, בלמה למשך זמן ממושך את המתקפה העיקרית של צבא האיחוד, אך נאלצה לסגת בהמשך הקרב.
חטיבת קונפדרציה שהורכבה מחיילים ממדינת וירג'יניה, בפיקוד גנרל תומאס ג'ונתן ג'קסון, גילתה נחישות מפתיעה וסירבה לסגת מעמדתה. שאר יחידות צבא הקונפדרציה - ששאבו השראה מלחימתה של החטיבה - נצמדו אליה והצליחו לעצור את הקרב, ולגרום לכוחות האיחוד לסגת. בעקבות הקרב, הגנרל ג'קסון זכה לכינוי "סטונוול" - "חומת אבן".
יחידות הקונפדרציה בפיקוד הגנרלים ג'וזף ג'ונסטון ובורגארד תקפו את האגף המערבי של כוחות האיחוד, שלא היו מאורגנים כראוי, והצליחו לגרום להם לסגת בבהלה. הקרב הסתיים בניצחון מוחץ של כוחות הקונפדרציה.
בכירי הממשל מוושינגטון ניסו להגיע למקום הקרב, בציפייה לחזות בניצחון קל - אך הדרכים לאזור נחסמו על ידי אזרחים מבוהלים, בעקבות תבוסת כוחות האיחוד. האזרחים עצמם הגיעו מוקדם יותר, מצוידים בערכות פיקניק ויינות, כדי לחזות גם הם בהתנהלות הקרב בחשבם שיהיה ניצחון מהיר, אך אחרי כישלונו פתחו במנוסה יחד עם החיילים הנסוגים.

סיום הקרב

כוחות הקונפדרציה היו תשושים מאוד בסיומו של הקרב, ולכן לא רדפו אחרי כוחות האיחוד הנסוגים.

תיעוד הקרב

קרב בול ראן הראשון היה הקרב הראשון בתקופה המודרנית שהונצח בצילום משדה הקרב. הצלם מת'יו בריידי, הנחשב ממייסדי תחום צילום העיתונות, הצטרף לאזור הקרב למרות הסיכון הפיזי והכלכלי והקשיים הטכניים. הצילום באותה תקופה, שהיה בראשיתו, נעשה בתהליך קולודיון, דרש לוחות זכוכית כבדים וחדר חושך סמוך על מנת לפתח את התמונות. הצילום עצמו דרש זמן ממושך של חשיפה לאור ולא היה מיידי כמקובל בימנו. בריידי לקח עמו צוות גדול, וכן הוביל על חשבונו קרון חדר חושך, לצורך פיתוח בשדה. במהלך הקרב כמעט ונפגע מירי אויב. דבקותו של בריידי במשימה הותירה תיעוד מצולם ראשוני, ייחודי ונדיר של תמונות משדה הקרב.
בריידי עצמו לא זכה בחייו לתהילה. עד תום המלחמה לא הייתה כל דרישה לצילומים. הציבור לא חפץ לרכוש תמונות מהמלחמה וממשלת ארצות הברית סירבה אף היא לרכוש את האוסף. הוא נפטר בבית חולים למעוטי יכולת.
עלון

עלון או עלון פרסום (גם: פְלַיֶיר, מאנגלית: Flyer) הוא אמצעי פרסום המיועד לפרסם אירועים, שירותים או עסקים. בדרך כלל, זהו עמוד אחד או יותר של תוכן שיווקי וגרפי המיועד לצורכי קידום מכירות. עלונים הם למעשה צורה של שיווק המוני או בקנה מידה קטן יותר, צורה של קשרי קהילה.

מאפייני העלון

עלונים, יחד עם גלויות, חוברות ופוסטרים, הם צורת פרסום ושיווק לאישים או עסקים המעוניינים לתקשר עם הקהל בתקציב נמוך, בהשוואה לפרסום בכלי התקשורת או באינטרנט. עם התפתחות השיווק הישיר, בשנות ה-90 של המאה ה-20, הפכו העלונים לצורת שיווק ופרסום מקובלת ונפוצה,] וכיום ניתן למצוא ולהפיק עלונים במגוון רחב של תצורות.
פרסום באמצעות עלונים נחשב לפרסום זול ואפקטיבי המאפשר לבעלי עסקים לשווק את מרכולתם בצורה קלה ונוחה.

עיצוב העלונים

בעבר הפקת העלונים הייתה מעט מסובכת ודרשה עיצוב גרפי על ידי איש מקצוע והדפסה בבית דפוס, דבר שייקר את עלויות ההפקה וגרם לעלונים להיות נפוצים פחות. עם התפתחות המדפסת הביתית ושורה של תוכנות מחשב ידידותיות למשתמש הביתי, הפכה הפקת העלונים לפעולה פשוטה וזולה וכיום היא נפוצה מאוד.
בשנים האחרונות התפתח שוק חדש של הדפסת עלונים באמצעות אתרי אינטרנט של בתי דפוס. המשתמש מעצב עלונים לפי תבניות קבועות מראש באתר האינטרנט של בית הדפוס, בוחר את הטקסט ואת הצבעים ושולח הזמנה להדפסה.
חטיבה 460

בית הספר לשריון

בתחילת 1948 הוקם בנתניה בית הספר לשריון שקיבל את השם בסיס ההדרכה 11. באפריל 1948 עבר בית הספר לתל ליטוינסקי, אבל פעילותו הופסקה בזמן מלחמת העצמאות ומרבית הטנקים שימשו להקמת חטיבה 8, החטיבה המשוריינת הראשונה של צה"ל. בספטמבר 1949 הוקם במחנה רמלה "מרכז אימונים ותגבורות לחיל השריון", שלימים הפך לבה"ד 5 ובית הספר לשריון. ב-1954 עבר בית הספר לבסיס ג’וליס (מחנה עמנואל) שם נשאר עד שנת 1985, בעקבות מחסור בשטחי אש עבר באותה שנה לבסיס סיירים. כששלב הטירונות שנערך בניצנים הועבר גם הוא במקביל לבסיס "צוקי עובדה" כבסיסי הטירונים החיילי עד 1995, שאז שהועבר לחיל ההנדסה לשימוש כ-בה"ד 14 (בית הספר להנדסה צבאית). לאחר מלחמת סיני הורחב בית הספר וקיבל מעמד של חטיבה, שנקראה עוצבת בני חיל (חטיבה 454).

מבנה החטיבה

החטיבה מורכבת מחמישה גדודים וממפקדת החטיבה, מפקדת החטיבה וארבעה מהגדודים (195, 196, 330 ו-532) ממוקמים דרך-קבע במחנה שיזפון, וגדוד 198 ממוקם במחנה מגן סיירים.

גדוד "אדם" - "בית הספר לשריון" (גדוד 195)

גדוד "אדם" מהווה כיום את בית-הספר שבמסגרתו מתקיימות הטירונות, ההכשרה המקצועית הבסיסית ("מקצועות") וקורס המדריכות (קמ"ד) של חיל השריון. סיסמתו: "להכשיר את האדם שבטנק לנצח", או בקיצור "האדם שבטנק ינצח".
הגדוד הוקם במסגרת חטיבה 401 כגדוד חרמ"ש והוסב לגדוד טנקי מג"ח. במאי 1981 עבר לחטיבה 500. לאחר פירוק חטיבה 500 הוקם מחדש כגדוד המכשיר את לוחמי חטיבה 7. עם הארגון מחדש של הכשרות החיל, הפך לגדוד בבית-הספר לשריון.

גדוד "מגן"

גדוד "מגן", ששכן בעבר במחנה מגן סיירים, מילא תפקיד דומה למפח"ט עבור מחנה סיירים, וכן היה אחראי על הכשרות נוספות כדוגמת קורס מדריכות שריון (קמ"ד), פלוגת הכשרת תומכי לחימה (ת"ל) ופלוגת המתנה. מאז המיזוג של מחנה סיירים לשיזפון, התמזג הגדוד עם גדוד 195 והפך לחלק מבית-הספר לשריון.

גדוד "שחק" (196)

גדוד "שחק" הוא גדוד הפיקוד, שבמסגרתו מתקיימים קורס מפקדי טנקים (קמ"ט), קורס מכים של הפלוגה המסייעת וקורס קציני שריון (קק"ש) לשלוש חטיבות השריון המבצעיות. סיסמת הגדוד היא "רק המעז מנצח".

גדוד "עזוז" (198)

גדוד "עזוז" הוא גדוד הצמ"פ ("צוות, מחלקה, פלוגה" - אימון מתקדם) של לוחמי חטיבה 188.
הגדוד היווה המסגרת להכשרת מש"קים  בבית הספר לשריון.
לאחר מלחמת יום כיפור הוא שימש כגדוד הכשרת בנפרד של מטק"ים לטנקי שוט קל
לאחר מעבר החטיבה לקציעות הגדוד התיישב דרומית לניצנה באזור נחל עזוז ומכאן שמו. בעבר היה גדוד ההכשרה של מפקדי טנקים של חטיבות 7 ו-188. גדוד זה הוא הגדוד היחיד שנותר במחנה סיירים גם לאחר פינוי המחנה מגדודי החטיבה והקמת ביסל"ק בשנת 2009. סיסמת הגדוד היא - "עזוז-גדוד מנצח".

גדוד "שלח" (532)

גדוד "שלח" הוא גדוד הצמ"פ של לוחמי חטיבות 401 ו-7.
הגדוד הוקם לאחר מלחמת יום כיפור לשם הכשרת מט"קים של טנקי מג"ח

"בית הספר לסיוע קרבי" (ענף 330)

מהווה את בית הספר למקצועות הסיוע בחיל השריון - תצפית, סיור ומרגמות. בית הספר מכשיר את לוחמי הפלוגות המסייעות בטירונות ובאימון המתקדם ובקורס מפקדי הכיתות. מפקדי ביהס"פ: עומר לוין, גל דובינגר, עידן חמו, עידן גולדשטיין.

פלס"ר 460

פלוגת הסיור של החטיבה מורכבת מחיילי מילואים יוצאי פלס"רי השריון הסדירים 7, 401 ו-500 (פורק ב-2003).

מפח"ט

מפקדת החטיבה (מפח"ט) אחראית לגדודים השונים בשיזפון על האימונים, על הכשירות המבצעית לחירום, על שרותי לוגיסטיקה, הרפואה, ההדרכה וכו'.
ניצ'ירן (בודהיזם)

נִיצִ'ירֶן הוא זרם בבודהיזם, אחד מבין שני הזרמים היחידים שנוצרו ביפן ולא יובאו אליה מסין (חוץ מטאצ'יקאווה ריו). הזרם נוצר בידי הנזיר ניצ'ירן במאה השלוש עשרה, ומאופיין בפשטות רבה מחד, ובקנאות דתית מאידך. הזרם משתייך לזרם המהאיינה בבודהיזם.

היסטוריה

הנזיר ניצ’ירֶן יצר את הזרם בתקופת הפלישה המונגולית ליפן. הוא סלד מזרמי בודהיזם הארץ הטהורה והזן, שלדעתו, לא כללו את מצוות המוסר, הזניחו את כתבי הקודש והתעלמו מהבודהה ההיסטורי.
הנזיר ניצ'ירן קרא לשילוב של לימוד, מוסר ופולחן. ניצ’ירן הנזיר, נודע בקנאות הדתית שלו. וכן ביחס השלילי לרוב ההוגים הדתיים שקדמו לו.
ניצ’ירן קידש אך ורק את סוטרת הלוטוס בטענה שהיא מכילה את כל הדרוש לדת, ושלל את כל כתבי הקודש האחרים בבודהיזם. מלבד זאת, הוא דגל בהפצה מסיונרית של תורתו ועודד את תלמידיו לעשות זאת.
המדינה תפסה חלק משמעותי בתוך הזרם הדתי, ובשנת 1269 נכתב בידי הנזיר ניצ’ירן הספר "הדרך להגשמת האמת והגנת המדינה" שבו טען כי יפן נמצאת בסכנה גדולה, שעל מנת להינצל ממנה יש לדבוק בסוטרת הלוטוס ולהשמיד את כל הכתות האחרות מלבד ניצ'ירן. בעקבות פרסום הספר, הגלו אותו השלטונות לאי סדו שבים יפן.
מכיוון שלאורך כל שנות קיומו, הפעיל זרם זה מסיון אינטנסיבי, הוא התבסס היטב ביפן, וכיום הוא נחשב לאחד מארבעת זרמי הבודהיזם העיקריים ביפן.

פולחן

מכיוון שזהו בודהיזם פשוט הוא כולל בסך הכל את שינון המנטרה "נאמו מיוהו רנגה קיו" (הכותרת של סוטרת הלוטוס) ומנדלה אחת שניצ'ירן יצר.
סוצ'אבה

אתרים מרכזיים

כנסיית גאורגיוס הקדוש בסוצ'אבה הוכרה ב-1993 כאתר מורשת עולמית של אונסק"ו, כאחת מ-7 הכנסיות המצוירות של מולדובה.
מאטה אוטו

היסטוריה

בימי הביניים הגיעו לאי פולשים מאיי טונגה, הכריזו מלחמה על הילידים והשתלטו על האיים השושלת השליטה הייתה שושלת טואי טונגה שאחרון השליטים שלה מת בשנת 1997. חלק מהמבצרים שהטונגים בנו נחשפו בשנים האחרונות בחפירות ארכאולוגיות וחלק מהם שופצו כמה וכמה פעמים והפכו לבית מגורים טיפוסי של תושב מאטה אוטו.
מיסיונרים נוצרים קתולים שהגיעו לעיר בשנת 1837 הבטיחו את התנצרותם של כל תושבי האי תוך 5 שנים. ההתנצרות השתלמה לתושבי האי משום שבתמורה המיסיונרים הגנו על האי מפני ניסיונות כיבוש אירופיים ואמריקאים ובנו כנסיות באיים. במלחמת העולם השנייה צרפת החופשית נלחמה נגד צרפת של וישי במקום וניצחה, זה היה סימן ראשון להתפוררות ממשלת הבובות ולהתפוררות היד שמחזיקה אותה, גרמניה הנאצית.

גאוגרפיה

מאטה אוטו היא המרכז העירוני הגדול ביותר בוואליס ומקיפות אותה שוניות אלמוגים. מאטה אוטו היא הבירה המנהלית של ואליס ופוטונה. במאטה אוטו נמצא אחד משני הנמלים שנמצאים בוואליס ופוטונה. שני הכבישים הראשיים RT1 ו-RT3 שמובילים ל"מעבר מאטה אוטו ביי" המוביל לכמה וכמה איים אחרים. "מאטה אוטו בי" נמצא 5 קילומטרים צפונית מזרחית מ"אובאה ביי", מעבר נוסף שמוביל לכמה איים נוספים

דמוגרפיה

להלן גרף התפתחות האוכלוסייה ביישוב:

תרבות

במאטה אוטו נחגגים כל החגים הנוצרים ועוד חג אחד, חג עליית מרים הנחגג ב-15 באוגוסט. קרוב למאטה אוטו נמצאים אתרים ארכאולוגים חשובים דוגמת טונגה טוטו. התרבות הוואליסית היא לא תרבות בפני עצמה והיא "שלוחה" של התרבות הפולינזית. ואליסיאנית (הנקראת גם אובאין כשם הלא רשמי של האי - אובאה) השפה המדוברת באי היא שפה הקרובה לשפה הטונגית והשפה הפולינזית, שפת היומיום היא ואליסיאנית ושפת הממשל היא צרפתית.
אלכסנדר אבנסון

קריירה

בשנת 1909 הגיע אבנסון למקום השביעי בתחרות קייב וניצח בתחרות ניקולאייב. בשנת 1911 הגיע למקום השלישי אחרי יפים בוגוליובוב ואיזינסקי בתחרות קייב ולמקום הרביעי בתחרות נוספת בקייב, בה ניצח פדור בוגאטירצ'וק.  
בשנת 1913 ניצח אבנסון בתחרות סנקט פטרבורג בהקדימו שחמטאים כגון בוריס ורלינסקי סמורודסקי ועוד. בינואר 1914 הגיע למקום התשיעי בתחרות סנקט פטרבורג (ניצחו: אלכסנדר אלכין ואהרון נימצוביץ'). בשנת 1914 ניצח אבנסון בתחרות קייב בהקדימו את יפים בוגוליובוב ופדור בוגאטירצ'וק. 
במהלך מלחמת העולם הראשונה, בשנת 1916, הפסיד אבנסון מיני דו-קרב נגד אלכסנדר אלכין בתוצאה (+1 –2 =0) (+ ניצחונות – הפסדים = תוצאות תיקו). בשנת 1918 הפסיד משחק נוסף נגד אלכסנדר אלכין. 
אבנסון היה עורך דין בהכשרתו ושימש כעו"ד בבית דין צבאי. לאחר המהפכה הרוסית הוצא להורג ביריה.
באז לורמן

חיים אישיים

לורמן, נולד בסידני, אוסטרליה. אמו, ברברה הכרמל, הייתה מורה לריקודים סלוניים ובעלת חנות בגדים, ואביו, לאונרד לורמן, היה חקלאי. הוא גדל באנפות קריק, כפרי זעיר שבצפון ניו סאות' ויילס, שם אביו ניהל תחנת דלק ואולם קולנוע. הוא למד בבית ספר סנט ג'וזף הייסטינגס האזורי, Port Macquarie (1975-1978) ובמכללת סנט פול.
לורמן נבחן ראשון למכון הלאומי לאמנות דרמה (NIDA) בשנת 1980, אך לא התקבל. הוא נבחן בהצלחה שוב כעבור שנתיים, ולמד במשך שלוש שנים. הוא סיים את לימודיו ב- NIDA בשנת 1985, לצד סוניה טוד, קתרין מקלמנטס וג'סטין מונג'ו ב -26 בינואר 1997, הוא נישא לקתרין מרטין, מעצבת הפקה;. לזוג שני ילדים.

עבודות אחרות

1981: את לורמן הצעיר ניתן לראות בתפקיד ממלא מקום בסרט חורף החלומות שלנו, בבימויו של ג'ון דיוג'אן. ללורמן ניסיון קטן במשחק עם ג'ודי דייוויס.
1992: לורמן ביים וידאו לג'ון פול יאנג "אהבה באוויר".
1993: לורמן ביים את גרסתו של בנג'מין בריטן ל"חלום ליל קיץ", אופרה אוסטרלית. לאחר עונות מוצלחות בסידני ובמלבורן, האופרה זכתה בפרס של המבקרים בפסטיבל אדינבורו. 
1993: לורמן סייע במערכת הבחירות של ראש הממשלה לשעבר, אוסטרלי פול קיטינג.
1997:. התקליטור של "משהו בשביל כולם" שוחרר, הכולל מוזיקה מסרטיו של לורמן ואופרות, כולל הגרסה של "חלום ליל קיץ של בריטן".
1999: כמפיק מוזיקלי, הוא הפיק את הסינגל "כולם חופשיים".
2003: לורמן הביא את הפקתו ל"לה בוהם" של פוצ'יני לברודוויי בניו יורק. הופק במקור בסידני בשנת 1990. בניו יורק קיבל שבע מועמדויות לפרס טוני, כולל ניהול מוזיקלי הטוב ביותר, עיצוב תלבושות הטוב ביותר (קתרין מרטין), תפאורה הטובה ביותר (קתרין מרטין), עיצוב תאורה הטוב ביותר (לווינגס נייג'ל), ואת הפרס טוני למצוינות בתיאטרון לאנסמבל השחקנים הראשיים.
2004: לורמן ביים פרסומת מפוארת של מיליון דולרים לשאנל N ° 5 בכיכובם של ניקול קידמן ורודריגו סנטורו. בתוכנית ראיון של צ'רלי רוז לורמן אמר שהפרסומת בהשראת הסרט מסחרי "החופשה ברומא" 1953.
2005: לורמן התמנה לשגריר האוסטרלי התיאטרון לאנשים צעירים.
2008: לורמן התבקש על ידי ראש ממשלת אוסטרליה, קווין ראד, לעשות פרסומות חדשות כדי לקדם את אוסטרליה כיעד תיירותי.
2009: בטקס פרסי האקדמיה ה-81 בפברואר, לורמן הרכיב שיר המוקדש למחזות זמר שכלל את יו ג'קמן, ביונסה נואלס, זאק אפרון,וונסה הדג'נס, דומיניק קופר ואמנדה סייפריד.
2009: בחודש ספטמבר, לורמן עשה הופעה כשופט אורח ברוקדים עם הכוכבים.
2010: וורמן וינסנט פנטאזו פתחו ביוזמת אמנות שלקחה אותם להודו, שם הם יצרו יצירות אמנות על קירות של בתי מלון, ברחובות של רג'סטאן ועל מבצרי המאה ה-17.

השפעות

לורמן טען שהאופרה האיטלקית היא ההשפעה גדולה על עבודתו וסגנונן. כך גם סגנונות תיאטרליים אחרים, כגון סרטי בוליווד. לורמן היה רקדן נשפים כילד ואמו לימדה ריקודים סלוניים שהיה השראה לסרטו אולם נשפים להקפיד. הסרטים האהובים של ורמן הם "80 כוכבים", "8 וחצי" ו"המלחמה ושלום".

פרסים וכיבודים

לורמן קיבל גילדת במאים של אמריקה ומועמדויות גלובוס זהב לבמאי הטוב ביותר - עבור עבודתו על מולן רוז', אבל לא קיבלת מועמדות לאוסקר על בימוי, אף על פי שהסרט עצמו היה מועמד לאוסקר עבור הסרט הטוב ביותר (מארח פרס האוסקר וופי גולדברג התבדח "אני מניח שזה פשוט מכוון את עצמו").